הסטארט-אפ הישראלי טייקי גייס מיליוני דולרים מקרן הון הסיכון סקויה קפיטל | גיקטיים
יניב פלדמן | בתאריך 24 במאי 2010	6 תגובות סטארטאפ והון סיכון
בסוף השבוע האחרון, הודיעה קרן ההשקעות סקויה קפיטל, על השקעתה בחברת הסטארט-אפ הישראלית Taykey. סכום ההשקעה של סקויה בחברה לא פורסם, אך הוא מוערך בכמה מיליוני דולרים. לדברי גורמים בחברה, סכום הכסף שיתקבל כתוצאה מהגיוס מיועד להמשך המחקר הטכנולוגי ופיתוח המוצר במקביל להגדלת קהל הלקוחות של החברה.
במסגרת ההשקעה, יצטרף לדירקטוריון החברה חיים סדגר, המשמש גם בתפקיד ה-Managing Partner של סקויה בישראל. סקויה תצטרף לעמית אבנר (המשמש גם היום כמנכ”ל החברה) ואיתי בירנבוים אשר ייסדו את החברה לפני כשנה ולעומר דרור, מנהל צוות הפיתוח של החברה אשר הצטרף לצוות לאחר גיוס השקעת Seed המוערכת בכמה מאות אלפי דולרים מקרן הון הסיכום מאגמה. בנוסף, חברים בצוות הניהול של החברה יובל שחר, יזם סדרתי אשר הקים בעבר חברות כגון P-Cube שנמכרה לסיסקו (שם כיהן שחר בתפקיד בכיר עד לאחרונה), Pentacom ו-Infogear ו-ד”ר בועז נדלר, מדען בכיר במכון וייצמן ומומחה במתמטיקה שימושית, המייעץ לצוות. בנוסף לצוות הניהול, מועסקים בחברה כיום מספר מצומצם של אנשי פיתוח, אך בעקבות סבב הגיוס האחרון צפויה גדילה משמעותית בגיוס כוח האדם כבר בתקופה הקרובה.
הפתרון אותו מפתחת טייקי, מושתת כולו על מחקר מתמטי מקיף ויכולות עיבוד ייחודיות, אשר משמשות את החברה לצורך פיתוח של מערכת לפרסום מבוסס טרנדים. במילים אחרות, מערכת הפרסום של טייקי יודעת לנתח ולמנף טרנדים ומגמות חמות באינטרנט עבור לקוחות החברה ובכך לשפר באופן משמעותי את ביצועי הפרסום.
6 תגובות על "הסטארט-אפ הישראלי טייקי גייס מיליוני דולרים מקרן הון הסיכון סקויה קפיטל"
A.Shengross
Good luck Tykey! go Israel Go
יניב דלרחים
קדימה טייקי! בירי אתה אלוף!
The next google :)
יונתן שהם
מזל-טוב איתי ועמית!!
שיר ורותם
איתי, אל תשכח מי גידל אותך … :) מפרגנים!!!!
עמית ואיתי – שמחתי לשמוע שאתם מצליחים מאד – מפרגן מכל הלב – גאווה גדולה . מושיק
עקבו אחרי sequia israel sequia israel
עקבו אחרי בועז נדלר בועז נדלר
הבא הסטארט-אפ הישראלי שיפתור את בעיות המים העולמיות
קודם הסטארט-אפ החדש של מייסד טוויטר: סליקת כרטיסי אשראי באמצעות אייפון